CELEX: 52010PC0412
Language: ro
Date: 2010-07-30
Title: Propunere de DECIZIE A CONSILIULUI ȘI A COMISIEI de stabilire a poziției care trebuie adoptată în cadrul Consiliului de cooperare UE – Tadjikistan privind regulamentul de procedură al acestuia

|

52010PC0412

Propunere de DECIZIE A CONSILIULUI ȘI A COMISIEI de stabilire a poziției care trebuie adoptată în cadrul Consiliului de cooperare UE – Tadjikistan privind regulamentul de procedură al acestuia  /* COM/2010/0412 final - NLE 2010/0226 */  

	[pic] | COMISIA EUROPEANĂ |Bruxelles, 30.7.2010COM(2010)412 final2010/0226 (NLE)Propunere deDECIZIE A CONSILIULUI ȘI A COMISIEIde stabilire a poziției care trebuie adoptată în cadrul Consiliului de cooperare UE – Tadjikistan privind regulamentul de procedură al acestuia(2010/…/UE, Euratom)EXPUNERE DE MOTIVE(1) Acordul de parteneriat și cooperare (APC) între Comunitățile Europene și statele membre ale acestora, pe de o parte, și Tadjikistan, pe de altă parte, a intrat în vigoare la 1 ianuarie 2010.(2) Prima reuniune a Consiliului de cooperare UE – Tadjikistan în baza Acordului de parteneriat și cooperare este programată în septembrie, cu ocazia reuniunii Consiliului Afacerilor Externe. Consiliul de cooperare trebuie să adopte, în cadrul acestei prime reuniuni, propriul regulament de procedură, care stipulează modul de funcționare a consiliului, inclusiv modul de pregătire și organizare a reuniunilor. O decizie a Consiliului și a Comisiei este necesară pentru a stabili poziția care urmează să fie adoptată în Consiliul de cooperare, în cadrul primei sale reuniuni privind acest regulament de procedură.2010/0226 (NLE)Propunere deDECIZIE A CONSILIULUI ȘI A COMISIEIde stabilire a poziției care trebuie adoptată în cadrul Consiliului de cooperare UE – Tadjikistan privind regulamentul de procedură al acestuia(2010/…/UE, Euratom)CONSILIUL UNIUNII EUROPENE,COMISIA EUROPEANĂ,având în vedere Tratatul privind funcționarea Uniunii Europene, în special art. 50 alin. (2), art. 53 alin. (1) și articolele 62, 64 alin. (2), 79 alin. (2), 91, 100 alin. (2), 113, 115, 207 și 211, coroborat cu articolul 218,având în vedere propunerea Comisiei Europene,având în vedere decizia Consiliului și a Comisiei din 17 noiembrie 2009 privind încheierea Acordului de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Republica Tadjikistan, pe de altă parte[1], în special articolul 2,întrucât:1.  Articolul 77 din Acordul de parteneriat și cooperare dintre Comunitățile Europene și statele membre ale acestora, pe de o parte, și Republica Tadjikistan, pe de altă parte[2], instituie un Consiliu de cooperare.2.  În temeiul articolului 78 alineatul (2) din acest acord, Consiliul de cooperare își stabilește propriul regulament de procedură.3.  Articolul 79 din acordul menționat prevede asistarea Consiliului de cooperare de către un Comitet de cooperare.4.  Articolul 79 din acest acord prevede stabilirea de către Consiliul de cooperare, în regulamentul său de procedură, a atribuțiilor Comitetului de cooperare și a faptului că acest consiliu poate delega oricare din competențele sale Comitetului de cooperare,ADOPTĂ PREZENTA DECIZIE:Articol unicPoziția pe care Uniunea Europeană și Euratom trebuie să o adopte în cadrul Consiliului de cooperare instituit prin articolul 77 din Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Republica Tadjikistan, pe de altă parte, privind regulamentul de procedură al Consiliului de cooperare, precum și delegarea competențelor sale Comitetului de cooperare prevăzut la articolul 79 din acordul menționat, se bazează pe propunerea de decizie a Consiliului de cooperare, anexată la prezenta decizie. Modificări minore ale acestei propuneri de decizie pot fi acceptate fără o altă decizie a Consiliului și a Comisiei.Adoptată la Bruxelles,Pentru Consiliu Președintele | Pentru Comisie Catherine Ashton Vicepreședinte al Comisiei |ANEXA IDECIZIA NR. 1 A CONSILIULUI DE COOPERARE UE-TADJIKISTANdeadoptare a regulamentului său de procedurăCONSILIUL DE COOPERARE,având în vedere Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Republica Tadjikistan, pe de altă parte (denumit în continuare „acordul”), în special articolele 77-80,întrucât acordul a intrat în vigoare la 1 ianuarie 2010,DECIDE:Articolul 1PreședințiePreședinția Consiliului de cooperare se exercită, pe rând, pe o durată de 12 luni, de către președintele Consiliului Afacerilor Externe al Uniunii Europene, în numele Uniunii Europene și al statelor membre ale acesteia și Euratom, și de către un reprezentant al Guvernului Tadjikistan-ului. Prima perioadă începe la data primei reuniuni a Consiliului de cooperare și se încheie la 31 decembrie 2010.Articolul 2ReuniuniConsiliul de cooperare se reunește la nivel ministerial o dată pe an. În cazul în care părțile sunt de acord, sesiuni extraordinare ale Consiliului de cooperare se pot ține la cererea uneia dintre părți. Cu excepția cazului în care părțile convin altfel, fiecare sesiune a Consiliului de cooperare se ține la locul obișnuit al reuniunilor Consiliului Uniunii Europene, la o dată stabilită de către ambele părți. Reuniunile Consiliului de cooperare sunt convocate în comun de către secretarii Consiliului de cooperare, în acord cu președintele.Articolul 3ReprezentareMembrii Consiliului de cooperare pot fi reprezentați dacă nu sunt în măsură să participe la reuniune. Dacă un membru dorește să fie reprezentat, acesta trebuie să comunice președintelui numele reprezentantului său înainte de desfășurarea reuniunii la care va fi reprezentat. Reprezentantul unui membru al Consiliului de cooperare exercită toate drepturile membrului titular.Articolul 4DelegațiiMembrii Consiliului de cooperare pot fi însoțiți de funcționari. Înaintea fiecărei reuniuni, președintele este informat în legătură cu componența prevăzută a delegațiilor celor două părți. Consiliul de cooperare poate invita persoane care nu sunt membre să participe la reuniunile sale pentru a furniza informații legate de anumite subiecte.Articolul 5SecretariatUn funcționar al Secretariatului General al Consiliului Uniunii Europene și un funcționar al Misiunii Tadjikistan-ului în Uniunea Europeană exercită în comun funcțiile de secretari ai Consiliului de cooperare.Articolul 6CorespondențăCorespondența adresată Consiliului de cooperare este trimisă președintelui Consiliului de cooperare la adresa Secretariatului General al Consiliului Uniunii Europene.Cei doi secretari asigură transmiterea acestei corespondențe președintelui Consiliului de cooperare și, atunci când este cazul, difuzarea sa către ceilalți membri ai Consiliului de cooperare. Corespondența distribuită se transmite Secretariatului General al Comisiei, reprezentanțelor permanente ale statelor membre și ale Misiunii Tadjikistan-ului în Uniunea Europeană.Comunicările președintelui Consiliului de cooperare sunt trimise destinatarilor de către cei doi secretari și difuzate, atunci când este cazul, celorlalți membri ai Consiliului de cooperare la adresele indicate la al doilea alineat.Articolul 7PublicitateSub rezerva adoptării unei decizii contrare, reuniunile Consiliului de cooperare nu sunt publice.Articolul 8Ordinea de zi a reuniunilor1. Președintele stabilește ordinea de zi provizorie a fiecărei reuniuni. Aceasta este transmisă de către secretarii Consiliului de cooperare destinatarilor menționați la articolul 6, cel târziu cu 15 zile înainte de începerea reuniunii. Ordinea de zi provizorie cuprinde punctele pentru care cererea de înscriere i-a parvenit președintelui cu cel târziu 21 de zile înainte de începerea reuniunii, ceea ce înseamnă că aceste puncte nu vor fi înscrise pe ordinea de zi provizorie decât dacă documentele aferente au fost transmise secretariatelor până la data de expediere a ordinii de zi. Consiliul de cooperare adoptă ordinea de zi la începutul fiecărei sesiuni. Cu acordul celor două părți, se poate înscrie pe ordinea de zi un punct diferit de acelea care figurează pe ordinea de zi provizorie.2. Președintele poate, de comun acord cu cele două părți, să reducă termenele indicate la alineatul (1), pentru a lua în considerare cerințele unui caz particular.Articolul 9Procesul-verbalCei doi secretari întocmesc un proiect de proces-verbal pentru fiecare reuniune. Procesul-verbal cuprinde, ca o regulă generală, pentru fiecare punct al ordinii de zi:-  documentația prezentată Consiliului de cooperare;-  declarațiile prin care un membru al Consiliului de cooperare a cerut înscrierea;-  deciziile și recomandările adoptate, declarațiile convenite și concluziile adoptate.Proiectul de proces-verbal este înaintat spre aprobare Consiliului de cooperare. După aprobare, procesul-verbal se semnează de președinte și de cei doi secretari. Acesta este păstrat în arhivele Secretariatului General al Consiliului Uniunii Europene, care are calitatea de depozitar al documentelor Consiliului de cooperare. O copie certificată se trimite fiecăruia dintre destinatarii menționați la articolul 6.Articolul 10Decizii și recomandări1. Consiliul de cooperare adoptă deciziile și recomandările cu acordul părților. Consiliul de cooperare poate să adopte deciziile sau recomandările prin procedură scrisă, în cazul în care cele două părți sunt de acord cu acest lucru.2. Deciziile și recomandările Consiliului de cooperare, în sensul articolului 77 din Acordul de parteneriat și cooperare, poartă titlul de „decizie” și, respectiv, de „recomandare”, urmate de un număr de ordine, de data la care au fost adoptate și de precizarea obiectului acestora. Deciziile și recomandările Consiliului de cooperare sunt semnate de către președinte și autentificate de către cei doi secretari. Deciziile și recomandările se transmit fiecăruia dintre destinatarii menționați la articolul 6 de mai sus. Fiecare dintre părți poate decide publicarea recomandărilor Consiliului de cooperare, în monitorul său oficial.Articolul 11Regimul lingvisticLimbile oficiale ale Consiliului de cooperare sunt limbile oficiale ale celor două părți. Cu excepția cazului în care se decide altfel, Consiliul de cooperare deliberează pe baza documentelor redactate în aceste limbi.Articolul 12CheltuieliUniunea Europeană și Tadjikistan suportă, fiecare, cheltuielile aferente participării lor la reuniunile Consiliului de cooperare, atât cheltuielile cu personalul, transportul și diurna, cât și cheltuielile poștale și de telecomunicații. Cheltuielile privind interpretarea la reuniuni, traducerea și multiplicarea documentelor sunt suportate de către Uniunea Europeană, cu excepția cheltuielilor privind interpretarea și traducerea în și din limba oficială din Tadjikistan, care sunt suportate de către Tadjikistan. Alte cheltuieli aferente organizării reuniunilor se suportă de partea care găzduiește reuniunile.Articolul 13Comitetul de cooperare1. Prin prezenta se instituie un Comitet de cooperare pentru a asista Consiliul de cooperare în îndeplinirea sarcinilor sale. El este format, pe de o parte, din reprezentanții Consiliului Uniunii Europene și din reprezentanții Comisiei Europene și, pe de altă parte, din reprezentanții guvernului din Tadjikistan, de obicei la nivel de înalți funcționari.2. Comitetul de cooperare pregătește sesiunile și deliberările Consiliului de cooperare, pune în aplicare, dacă este necesar, deciziile Consiliului de cooperare și, în general, asigură continuitatea parteneriatului și funcționarea corespunzătoare a acordului. Acesta examinează toate problemele care îi sunt transmise de către Consiliul de cooperare, precum și orice alte probleme care pot să apară în cadrul aplicării cotidiene a acordului. El supune Consiliului de cooperare, spre adoptare, propuneri sau proiecte de recomandări/decizii.3. În cazul în care Acordul de parteneriat și cooperare prevede o obligație sau o posibilitate de consultare, aceste consultări pot avea loc în cadrul Comitetului de cooperare. Consultările pot continua în cadrul Consiliului de cooperare, în cazul în care cele două părți convin astfel.4. Regulamentul de procedură al Comitetului de cooperare se anexează la prezenta decizie.Adoptată la,Pentru Consiliul de CooperarePreședinteleANEXĂRegulamentul de procedură al Comitetului de cooperareArticolul 1PreședințiePreședinția Comitetului de cooperare se exercită, pe rând, pe o durată de 12 luni, de către un reprezentant al Comisiei Europene, în numele Uniunii Europene și al statelor membre ale acesteia precum și al Comunității Europene a Energiei Atomice, și de către un reprezentant al guvernului din Tadjikistan. Prima perioadă începe la data primei reuniuni a Consiliului de cooperare și se încheie la 31 decembrie 2010.Articolul 2ReuniuniComitetul de cooperare se reunește atunci când circumstanțele impun acest lucru, cu acordul ambelor părți. Locul și data fiecărei reuniuni a Comitetului de cooperare se stabilesc de comun acord de către ambele părți. Reuniunile Comitetului de cooperare se convoacă de către președinte.Articolul 3DelegațiiÎnaintea fiecărei reuniuni, președintele este informat cu privire la componența prevăzută a delegațiilor fiecărei părți.Articolul 4SecretariatUn funcționar al Comisiei Europene și un funcționar al guvernului tadjic exercită în comun funcția de secretar al Comitetului de cooperare. Toate comunicările destinate președintelui Comitetului de cooperare, precum și cele care provin de la acesta se transmit, în conformitate cu prezenta decizie, secretarilor Comitetului de cooperare, precum și secretarilor și președintelui Consiliului de cooperare.Articolul 5PublicitateSub rezerva adoptării unei decizii contrare, reuniunile Comitetului de cooperare nu sunt publice.Articolul 6Ordinea de zi a reuniunilor1. Președintele stabilește ordinea de zi provizorie a fiecărei reuniuni. Aceasta este transmisă de către secretarii Comitetului de cooperare destinatarilor menționați la articolul 4, cel târziu cu 15 zile înainte de începerea reuniunii. Ordinea de zi provizorie cuprinde punctele pentru care cererea de înscriere i-a parvenit președintelui cu cel târziu 21 de zile înainte de începerea reuniunii, ceea ce înseamnă că aceste puncte nu vor fi înscrise pe ordinea de zi provizorie decât dacă documentația aferentă a fost transmisă secretariatelor până la data de expediere a acestei ordini de zi. Comitetul de cooperare poate solicita unor experți să participe la reuniunile sale pentru a furniza informații legate de subiecte specifice. Comitetul de cooperare adoptă ordinea de zi la începutul fiecărei reuniuni. Cu acordul celor două părți, se poate înscrie pe ordinea de zi un punct diferit de acelea care figurează pe ordinea de zi provizorie.2. Președintele poate, de comun acord cu cele două părți, să reducă termenele indicate la alineatul (1) pentru a ține seama de exigențele unui caz anume.Articolul 7Procesul-verbalSe întocmește un proces-verbal pentru fiecare reuniune, bazat pe o sinteză a concluziilor la care ajunge Comitetul de cooperare, stabilită de către președinte. După adoptarea de către Comitetul de cooperare, procesul-verbal este semnat de către președinte și de către secretari și păstrat de către fiecare parte. O copie a procesului-verbal se transmite fiecăruia dintre destinatarii menționați la articolul 4.Articolul 8Decizii și recomandăriÎn anumite cazuri în care Comitetul de cooperare este, în temeiul articolului 79 din Acordul de parteneriat și cooperare, împuternicit de către Consiliul de cooperare să adopte decizii și recomandări, aceste acte poartă titlul de „decizie” și, respectiv, de „recomandare”, urmate de un număr de ordine, de data la care au fost adoptate și de precizarea obiectului acestora. Deciziile și recomandările se adoptă cu acordul părților. Comitetul de cooperare poate să adopte deciziile sau recomandările prin procedură scrisă, în cazul în care cele două părți sunt de acord cu acest lucru. Deciziile și recomandările Comitetului de cooperare sunt semnate de președinte și autentificate de cei doi secretari și se adresează destinatarilor menționați la articolul 4 din prezentul regulament de procedură. Fiecare dintre părți poate hotărî în legătură cu publicarea, în propria sa publicație oficială, a deciziilor și a recomandărilor Comitetului de cooperare.Articolul 9CheltuieliUniunea Europeană și Tadjikistan suportă, fiecare, cheltuielile aferente participării lor la reuniunile Comitetului de cooperare, atât cheltuielile cu personalul, transportul și diurna, cât și cheltuielile poștale și de telecomunicații. Cheltuielile privind interpretarea la reuniuni, traducerea și multiplicarea documentelor sunt suportate de către Uniunea Europeană, cu excepția cheltuielilor privind interpretarea și traducerea în și din limba oficială din Tadjikistan, care sunt suportate de către Tadjikistan. Alte cheltuieli aferente organizării reuniunilor se suportă de partea care găzduiește reuniunile.Articolul 10Subcomitete și grupuri de lucru specificeComitetul de cooperare poate constitui subcomitete sau grupuri de lucru specifice care să funcționeze sub autoritatea Comitetului de cooperare, căruia îi prezintă un raport după fiecare reuniune. Comitetul de cooperare poate decide desființarea subcomitetelor sau a grupurilor existente, poate stabili sau modifica mandatul acestora, sau constitui alte subcomitete sau grupuri care să îl asiste în îndeplinirea sarcinilor sale. Aceste subcomitete și grupuri nu au putere de decizie.[1] JO L 350, 29.12.2009, p. 1.[2] JO L 350, 29.12.2009, p. 3.